Albumanmeldelse:Green Day - «¡Dos!» 

¡Boss! Neida. 
Joda. 

ALBUM: ROCK (Reprise/Warner) Californiapunkveteranenes innfall om trilogi på kortest mulig tid er i motbakke: førsteplaten er allerede ute av salgslistene, vokalist Billy Joe er på rehab og deler av turnéen er avlyst. 
Nummer to oser ikke av medvind heller. 
Trioen gjør et slags sotet speil til bandets garageprosjekt Foxboro Hot Tubs (to låter er til og med en del av Foxboros livesett), ispedd discosak med Lady Cobra-rap (hun: Ke$ha-bra, men malplassert) og en hyllest til Amy Winehouse. 

Resten: 
Gøyal forglemmelig poppunk i møte med forsmedelig vrøvl som like gjerne kunne vært på en komplett b-sideutgivelse. 
Aldri forkomment, men opplevelsen av en trilogi med mer gimmick enn mimikk er markant. 

BESTE LÅT: 
«Ashley» 

TOR MARTIN BØE 
